میرا واسودیون

میرا واسودیون ہک بھارتی اداکارہ تے ماڈل ہن، جیہڑی  ملیالم، تمل، ہندی، تے تیلگو فلماں دے نال نال ٹیلی ویژن سیریلز وچ اپݨیاں ورسٹائل پرفارمنس دے کیتے مشہور ہن۔ انہاں نے 2005 وچ تمل ناڈو اسٹیٹ فلم ایوارڈ سپیشل پرائز تے 2007 وچ کیرلا اسٹیٹ ٹیلی ویژن ایوارڈ برائے بہترین اداکارہ جیتا۔

## ابتدائی زندگی
میرا مہاراشٹر دے شہر ممبئی وچ پیدا تھئین تے ہک تمل خاندان نال تعلق رکھدین۔ اوہ واسودیون تے ہیمالتھا دی وݙی دھی ہن تے انہاں دی ہک نکی بھیݨ اشوینی وی ہے۔ میرا نے آرٹس وچ اپݨی گریجویشن مکمل کیتی، جیندے وچ انہاں نے نفسیات تے انگریزی ادب وچ مہارت حاصل کیتی۔ انہاں نے اپݨے کیریئر دا آغاز ماڈل دے طور تے کیتا تے مختلف اشتہاری مہماں دے ذریعے شہرت حاصل کیتی۔

## کیریئر
میرا نے فلم انڈسٹری وچ 2003 دی ہندی فلم "رولز: پیار کا سپر ہٹ فارمولا" نال قدم رکھیا، جیندے وچ انہاں نے ملیند سومن دے نال کم کیتا۔ انہاں دی پرفارمنس نے انہاں کوں اسکرین ایوارڈز تے سنسوئی-پی این سی ایوارڈز وچ بہترین نويں اداکارہ دے کیتے  نامزد کیتا۔ انہاں نے اینہہ سال تیلگو فلم "گولmaal" وچ اپݨی پہلی فلم کیتی۔ تمل سنیما وچ، انہاں نے "انّائی سارنادینتھن" وچ بوبی دا کردار ادا کیتا،جیندے تے  تنقیدی پزیرائی حاصل کیتی تے انہاں کوں تمل ناڈو اسٹیٹ فلم سپیشل ایوارڈ برائے بہترین اداکارہ ݙتا۔

2005 وچ، میرانے ملیالم سنیما وچ فلم "تھنماتھرا" نال قدم رکھیا، جیندے وچ انہاں نے مہان لال دے نال کم کیتا۔ انہاں نے لیکھا رامسن دا کردار ادا کیتا، جیہڑی  ہک گھریلو زنانی تے ݙو ٻالیں دی ماء  ہے۔ ایہ کردار انہاں کیتے وݙی تعریف دا باعث بݨیا تے انہاں کوں 2005 دے اُجالا-ایشیانیٹ ایوارڈز وچ بہترین نويں اداکارہ دا ایوارڈ ݙتا ڳیا۔

میرا نے ٹیلی ویژن وچ وی اپݨا کیرئیر شروع کیتا، تمل سیریل "پین" اتے ملیالم سیریل "کنل پوو" وچ اپݨا ڈیبیو کیتا۔ "کنل پوو" وچ انہاں دی پرفارمنس نے انہاں کوں کیرلا اسٹیٹ ٹیلی ویژن ایوارڈ برائے بہترین اداکارہ ݙتا، جیندے تے  انہاں کوں ملیالی ناظرین وچ مقبول بݨا ݙتا۔

کجھ عرصے دے وقفے دے بعد، میرا 2017 وچ ملیالم فلم "چکرامااوِن کمبٹھو" نال واپس آئین۔ انہاں نے "سائلنس"، "اپّوینتی ستیانویشنم"، "پیکپل"، تے "پنیگراہنم" جیسیاں غیر روایتی فلماں وچ قابل ذکر کردار ادا کیتے۔ 2020 وچ، انہاں نے ٹیلی ویژن تے توجہ مرکوز کیتی تے ایشیانیٹ دے ملیالم سیریل "کُڈمبا ولاکو" وچ سُمِترا دا مرکزی کردار ادا کیتا تے سن ٹی وی دے تمل سیریل "چِٹھی 2" وچ ہک ولن دا کردار ادا کیتا،  انہاں کوں جنوبی بھارتی ناظرین وچ ولا مقبول بݨا ݙتا۔

## ذاتی زندگی
میرا نے 2005 وچ سنیماٹوگرافر آشوک کمار دے پتر وشال اگروال نال شادی کیتی۔ ایہ جوڑا جولائی 2010 وچ طلاق تے پہنچ ڳیا۔ انہاں نے بعد وچ 2012 وچ ملیالم اداکار جان کوکین نال شادی کیتی، جنہاں دے نال انہاں دا ہک پتر ہے۔ اوہ 2016 وچ الڳ تھی ڳئے۔ 2024 وچ، میرے نے ویپن پُتھیانکم نال شادی کیتی۔

## ایوارڈز

* تمل ناڈو اسٹیٹ فلم ایوارڈ سپیشل پرائز (2005): "انّائی سارنادینتھن" وچ اپݨے کردار کیتے۔
* کیرلا اسٹیٹ ٹیلی ویژن ایوارڈ برائے بہترین اداکارہ (2007): ٹیلی ویژن سیریل "کنل پوو" وچ اپݨی پرفارمنس کیتے۔

میرا واسودیون دا کیریئر انہاں دی لچکدار تے تفریحی صنعت دے کیتے  انہاں دی لڳن دا عکاس ہے،  انہاں نے متعدد زباناں اتے میڈیا فارمیٹس وچ اپݨا حصہ پاتا۔

## حوالہ

ونکی:ہندی ٹیلی ویژن دیاں اداکار زنانیاں
ونکی:ہندی سینما دی اداکارہ
ونکی:ممبئی دے اداکار
ونکی:ممبئی دیاں اداکار زنانیاں
ونکی:ملیالم فلمی اداکار زنانیاں
ونکی:تیلگو سینما دیاں اداکار زنانیاں
ونکی:تمل سینما دیاں اداکار زنانیاں
ونکی:بھارتی فلمی اداکار زنانیاں
ونکی:بھارتی ماڈل زنانیاں
ونکی:جِین٘دے شخصیّتاں
ونکی:اکویہویں صدی دیاں بھارتی اداکار زنانیاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا کنوں ماخوذ پیشہ ورانہ ٻولی
ونکی:ویکی ڈیٹا دے مواد کوں ورتاوݨ آلے صفحے